Предраг Самарџиски

Предраг Самарџиски (р.  во Скопје) — македонски поранешен кошаркар и репрезентативец. Тој е висок 215 см и тежок 125 кг, а игра на позицијата центар.

 Животопис 

Предраг Самарџиски е син на познатите кошаркари Бобан и Рената Самарџиски, негова сестра е Бојана Самарџиска, која исто така е репрезентативка на Македонија. Самарџиски настапувал за сите младински репрезентации на Македонија.

Женет е со белграѓанката Тамара Самарџиски (родена Абрамовиќ) со која на 7 мај 2018 ја добиваат ќерката Зара.

 Професионална кариера 

Во својата професионална кариера, Самарџиски настапувал за повеќе клубови, како: КК Партизан (2004-2005), ФМП Железник и Црвена ѕвезда од Србија, (2005-2009), КК Олин (2010-2011), Литувос Ритас од Литванија и МЗТ Аеродром. Во сезоната 2014/2015, Самарџиски играл за МЗТ Аеродром, а по завршувањето на Европското првенство, во септември 2015 година, потпишал кусорочен договор со српскиот клуб „Мега лекс“.„Самарџиски потпиша за Мега лекс“, Дневник, година XIX, број 5868, петок, 18 септември 2015, стр. 22.

Во јануари 2019 година, односно за време на полусезоната од сезоната 2018/19, Самарџиски по вторпат го облекол дресот на МЗТ Аеродром. Првата полусезона бил слободен агент. Таа сезона, Самарџиски со МЗТ го освои македонското првенство.

Потоа кариерата ја продолжи во турската лига во тимот на Самсунспор сѐ до 2021 година.

Истата 2021 година потпиша за тимот на ЕуроНикел 2005 кој е во првата Македонска лига со кој играа во плејофот.

Оваа 2022 година се врати во Првата српска лига во тимот ОКК Белград.

 Репрезентативни настапи 

Со репрезентацијата на Македонија, Самарџиски играл на Европските првенства во 2009, 2011 и 2013 година, по што се повлекол од натамошните настапи за репрезентацијата. Сепак, во јуни 2015 година, тој повторно се вратил во репрезентацијата„Самарџиски се враќа во репрезентацијата“, Дневник, година XIX, број 5794, петок, 19 јуни 2015, стр. 26. и настапил на Европското првенство, во групата во Загреб. За време на завршниот турнир 2015, Самарџиски бил шестиот играч со најмногу бодови во македонската репрезентација односно имал 36 бода на пет натпревари (7,2 по натпревар).Accumulated Stats  eurobasket2015.org

 Наводи 





Категорија:Живи луѓе
Категорија:Кошаркари од Скопје